Middelsstore (gjerne 15-25 millimeter), svarte eller brunlige trebukker, blant de minste artene i gruppen Prioninae. Det er stor forskjell mellom kjønnene, hannene har kraftige, kamformede antenner mens disse er ganske spinkle hos hunnene. Hos noen arter har hannen også sterkt forkortede dekkvinger. Hunnene er større og bredere, gjerne også noe mer fargerike. Hos denne arten er hannen rødbrun med litt mørkere lengdetsriper på dekkvingene, hunnen er gul med dekkvingene, antennenes spiss og føttene svarte med blå metallglans.